recursal/SuperWikiNEXT-32B huggingface dataset:
Cigani klošari!!!

Ime
---

Kraj je dobio ime po kafani "Lion", nazvanoj po istoimenom francuskom gradu. i koja se nalazila na zapadnom uglu ul. Miloša Zečevića i Bulevara.

Severnim rubom ovog kraja nekada je tekao Bulbulderski potok, nazvan po turskoj reči za slavuja ("Bulbul"), jer je u kraju nekada živelo dosta ovih ptica. "Slavujev venac" bi bio slobodniji prevod reči "bulbulder" ("slavujev venac" ili slavujevo brdo > bulbul - slavuj; dere > brdo, tur.).

Položaj
-------

Lion se graniči sa krajevima: Bulbulderom na severoistoku, Đermom na zapadu, Crvenim Krstom na jugozapadu, Vračarom na jugu i Cvetkovom Pijacom na istoku.

Administrativno rečeno, granice MZ "Slavujev Potok" su: ul. Tršćanska (prema zapadu i zvezdarskoj MZ Vukov Spomenik), ul. Dimitrija Tucovića (sever, prema MZ Bulbulder i MZ Zvezdara), ul. Gospodara Vučića (istok, MZ Zvezdara) i Bulevar Kralja Aleksandra, nekada Revolucije (jugozapad, prema MZ Lipov Lad i MZ Smederevski Đeram). Ovo je možda jedina zvezdarska mesna zajednica koja se ne graniči sa nekom drugom opštinom.

Kao i susedna MZ "Vukov Spomenik" i Slavujev potok zauzima južnu dolinsku stranu Bulbulderskog potoka, koji je nekada tekao pravcem ulice Dimitrija Tucovića, tako da je kraj nagnut prema toj ulici, kao i prema zapadu-severozapadu, u pravcu kojim je potok tekao.

Karakteristike
--------------

Veći deo MZ i kraja je posvećen stanovanju. U njoj postoje i sledeće ustanove: Šesta beogradska gimnazija i Geodetska škola; Zvezdara Teatar; Antituberkulozni dispanzer,Zavod za statistiku,Kliničko-Bolnički Centar,Gradska Bolnica, i Osnovne Škole Jelena Ćetković i Veljko Dugošević. Pod Lionom se podrazumeva i kraj istočno od Batutove ulice, gde se nalazi teren Hajduka sa Liona.

Prema popisu od 2002. područje (MZ) ima 5509 stanovnika.

Istorija
--------

Pre Drugog svetskog rata, Lion je bio komercijalni centar na Bulevaru, s mnogim trafikama i dućanima, knjižarama i zanatskim radnjama. Kafana "Lion" je bila omiljeno mesto predratnih državnih službenika, oficira i učitelja, poznata po turnirima u bilijaru, šahu i dominama, kao i po nedeljnim igrankama za mlade.

Izvori
------

1. ↑  Politika, 26.4.2008. str.30
2. ↑  Granice MZ "Zvezdara" date preko .kml fajla (naveden u "Izvorima") su date malo nejasno u istočnom delu, ali moguće je da se ni ona ne graniči sa drugim opštinama.
Rulja
**Rulja** označava vrstu skupa ili neodređeni broj ljudi na istom prostoru koji dijele određeni stav prema problemu, osobama ili skupinama. Rulja se moze odnositi na gužve, političke skupove, sportske događaje, ili na ponašanje neorganizirane skupine u vrijeme pljačke. 
Rulja nije društvena skupina u sociološkom smislu. Prisutnost drugih osoba utječe na ponašanje pojedinaca. Snažno se odražava i sklonost histeričnom ponašanju.

Djeluju bez jasnog vodstva i uglavno na vlastitu inicijativu. Slijede kratkoročne ciljeve (pljačke, javna pogubljenja linčom i sl.)

Među djecom se primjerice može stvoriti oblik rulje kada na primjer okupe oko tučnjave u školskim dvorištu.

Rulja je u strogom smislu, je tipičan fenomen nastao u pred-industrijsko doba, kad su se nadničari, radnici, prosjaci, siromašni i socijalno isključene osobe spontano okupljali i bez upozorenja činili militantne prosvjede.

> Jedna od najupadljivijih karakteristika masa je ono što bi se moglo nazvati osećaj progonjenosti. To je naročita preterana osetljivost i razdražljivost prema onima koji su jednom obeleženi kao neprijatelji. Bez obzira na to šta oni rade, da li postupaju nemilosrdno ili predusretljivo, saosećajno ili hladno, čvrsto ili blago, svaki će njihov postupak biti objašnjen kao rezultat uporne zlonamernosti, neprijateljstva prema masi i otvorene ili prikrivene namere da se ona uništi. Da bi se objasnio ovaj osećaj neprijateljstva i progonjenosti, potrebno je ponovo krenuti od osnovne činjenice da će se masa, čim nastane, brzo povećavati. Teško je zamisliti snagu i nepokolebljivost kojom se ona širi. Dok oseća da je u porastu – na primer u revolucionarnim uslovima, u kojima se započinje sa jako malim masama, ali gde vlada velika napetost – sve što se suprotstavlja njenom porastu ona doživljava kao ograničenje. Masu može raspršiti ili rasterati policija, ali to ima samo privremeni učinak, kao ruka koja rasteruje roj komaraca. Ona se, međutim, može napasti i iznutra, i to tako da se udovolji zahtevima koji su doveli do njenog stvaranja. Tada se iz nje izdvajaju slabiji; oni pak, koji su se spremali da joj se pridruže, odustaju na pola puta.
> 
> – Elijas Kaneti

V. također
----------

* Flash mob

Izvori
------

1. ↑  Elijas Kaneti: Masa i moc

***Rulja*** na Wikimedijinoj ostavi
*Za ostale upotrebe, v. Vazduhoplovna akademija.*
Vazduhoplovna akademija
**Vazduhoplovna akademija** je beogradska srednja škola osnovana 1924. godine u beogradskom naselju Dorćol. Smatra se jednom od škola sa najdužom tradicijom na teritoriji grada Beograda. Trenutni direktor ove ustanove je Dr. Goran Cvijović.

Ime škole
---------

U septembru 2007. godine došlo je do promene imena škole iz Tehnička škola *Petar Drapšin* u Vazduhoplovna akademija.
Spisak imena škole kroz istoriju:

* Državna Srednja Tehnička Škola u Beogradu (1924 - 1947)
* Industrijska srednja tehnička škola (1947 - 1948.)
* Industrijska srednja tehnička škola „Petar Drapšin" (1957 - 1975)
* Srednja mašinska tehnička škola „Petar Drapšin" (1975 - 1978)
* Obrazovni centar „Petar Drapšin" (1978 - 1988)
* Tehnička škola „Petar Drapšin "(1988 - 2005)
* Vazduhoplovno - tehnička škola (od 2005 - 2007)
* Vazduhoplovna Akademija (od 2007. godine)

Evropski potencijal
-------------------

Počev od 2007. godine, Vazduhoplovna akademija je postala jedina akreditovana ustanova za školovanje vazduhoplovnog osoblja u Jugoistočnoj Evropi. Svi učenici koji po završetku svog četvorogodišnjeg obrazovanja pri akademiji budu ispunjavali rigorozne uslove određene od strane evropskih institucija, imaće mogućnost da dobiju sertifikat o kompetentnosti validan u svim zemljama Evropske unije i Bliskog istoka.

Smerovi obrazovanja
-------------------

### Civilni smerovi

Trenutno u školi postoji šest sertifikovanih stručnih smerova:

* Aviomehatroničar
* Aviotehničar
* Tehničar vazdušnog saobraćaja
* Tehničar vazdušnog saobraćaja za spasavanje
* Tehničar vazdušnog saobraćaja za bezbednost
* Tehničar za bezbednost informaciono-komunikacionih sistema u vazdušnom saobraćaju

### Vojni smerovi

Trenutno u školi postoje pet sertifikovanih vojnih smerova:

* Avio-tehničar za vazduhoplov i motor
* Avio-tehničar za elektro opremu vazduhoplova
* Avio-tehničar za elektronsku opremu vazduhoplova
* Mehatroničar za radarske sisteme
* Mehatroničar za raketne sisteme

Učenici
-------

Pored standardnog obrazovanja, učenici akademije mogu učestvovati u radu Školskog parlamenta škole, *Budi muško* projekta, maketarske sekcije, kluba mačevalaca i drugim aktivnostima.

Spoljašnje veze
---------------

* Foto galerija na Ersrbiji
Proglašenje Bremenske revolucionarne republike ispred gradske skupštine 15. novembra 1918.
Gradske borbe u Berlinu 1918.
**Novembarska revolucija** (nem. *Novemberrevolution*) ili **Nemačka revolucija 1918-1919. godine** je izraz kojim se opisuje niz pobuna, oružanih sukoba i političkih događaja koji su se zbili u Njemačkoj na samom kraju i neposredno iza Prvog svjetskog rata, te za posljedicu imali promjenu državno-političkog uređenja, odnosno ustavne monarhije (Njemačko Carstvo) u parlamentarnu republiku. Do nje je došlo uslijed ekonomske krize i sveopće oskudice izazvane pomorskom blokadom država Antante, političke krize izazvano nastojanjem carske vojske da civilnim političarima svali odgovornost za poraz u ratu, ali i agitacijom radikalne ljevice potaknute nedavnim uspjehom Ruske revolucije. Poticaj za izbijanje revolucije je bila pobuna mornara u Kielu 4. novembra 1918. godine, koja je potakla niz sličnih događaja širom Njemačke, odnosno stvaranje paralelnih organa vlasti po uzoru na ruske sovjete, prisilne abdikacije monarha njemačkih država koje je kulminiralo sa bijegom cara Wilhlema II 9. novembra 1918. u Nizozemsku, odnosno proglašenja republike od strane civilnih političara pod vodstvom Socijaldemokratske partije (SPD) u tadašnjem carskom Reichstagu. Dva dana kasnije je Njemačka potpisala primirje sa Antantom i okončala rat, ali su u međuvremenu počeli izbijati sukobi između socijaldemokratske vlade i radikalnih ljevičara, koji su tokom decembra eskalirali u ulične borbe u Berlinu. Kako bi ugušili ljevičarsku pobunu, socijaldemokratska vlada se počela oslanjati ne samo na vojsku, nego i na desničarsku miliciju Freikorps; uz njihovu pomoć su radikalni ljevičari u Berlinu, a poslije i po pokrajinama eliminirani. U januaru 1919. je bila izabrana tzv. Nacionalna skupština koja se sastala u Weimaru i izradila novi ustav poznat koa Weimarski ustav. 11. august 1919. kada je Weimarski ustav službeno prihvaćen, se tradicionalno smatra krajem revolucije, odnosno početkom režima poznatog kao Weimarska republika.

Povezani članak
---------------

* Spartakistički ustanak
Ilirska plemena
**Pirusti** su ilirsko pleme koje je naseljavalo rudom bogate krajeve na sjeveru današnje Crne Gore (A. Evans: "Antiquarian researches in Illyricum", Westminster – 1883. III-IV ). U toku trećeg ilirskog rata, nisu ispoljili neprijateljstvo prema Rimu, pa im je od konzula Lucija Anicija potvrđena sloboda. Pirusti su bili poznati kao rudari, pa su od Rima uživali određene povlastice. Ovo pleme je odigralo ulogu i u dalmatinsko-panonskom ustanku protiv Rima, 6-9. godine.

Piruste pominje i rimski historičar Livije u vezi sa događajima iz 167. godine pne. Naime, Rimljani su tada porazili Makedonce i Ardijejce a Piruste zbog saradnje nagradili neplaćanjem poreza i dopuštenjem da ostanu nezavisni. Ipak, Pirusti su povremeno zadavali glavobolje Rimljanima vršeći pljačke:

> Cezar se zaputio u Ilirikum doznavši da su Pirusti rušilački djelovali u toj, njima susjednoj, rimskoj provinciji. Nakon što je stigao, zapovijedi narodima da regrutuju vojnike i dovedu ih na određeno mjesto. Čuvši vijesti o tome, Pirusti poslaše ambasadore na noge Cezaru da mu kažu da nije bilo djelovanja s njihove strane po odluci države te se staviše na raspolaganje da poprave štetu. Nakon što ih je saslušao, Cezar im zatraži da daju taoce i odredi dan za njihovu primopredaju; još ih je upozorio da ako ne ispune zadato povešće rat na njih. Taoci stigoše u određeni dan i zatim Cezar odredi arbitražu među narodima da se izračunaju štete i način obeštećenja. Gaj Julije Cezar, De bello Gallico, knjiga V
> 
> 

U II stoljeću imperator Trajan (vladao 98-117. godine) je Piruste kao rudarske stručnjake uputio u Daciju kako bi se pobrinuli za tamošnje rudnike zlata.

Izvori
------

* Livio, LXV, 26,13
* Velleio Patercolo, II, 115,4
* Eutropio, Breviarium ab Urbe condita, VIII,6

|  |
| --- |
|  |
| 
**Iliri** - **Ilirija** - **Ilirik** - Veliki ilirski ustanak

**Ilirski vladari**

Agron - Balej - Bardilis - Baton - Epulon - Gencije - Glauk - Grabos - Klit - Longar - Mitilos - Monun - Pineus - Pleuratus - Demetrije Hvaranin - Skerdileda - Sira - Teuta

Ilirski gradovi

Aenona - Albanopolis - Amantia - Andetrium - Arduba - Basanija - Daorson - Damastion - Delminijum - Doklea - Lihnidos - Meteon - Narenta - Nezakcij - Ninia - Promona - Risinium - Škodra - Uscana

**Ilirska plemena**

Abri - Albani - Amantini - Andizeti - Ardijejci - Azali - Arijani - Autarijati - Bilioni - Breuci - Glindioni - Dalmati - Daorsi - Dasareti - Derentini - Deuri - Dezitijati - Dindari - Dicioni - Dokleati - Enhilejci - Grabi - Haonci - Helidonci - Jasi - Kolapijani - Labeati - Mezeji - Melkumani - Molosi - Partini - Piketi - Pirusti - Salentini - Sardeati - Taulanti
**Ilirsko-tračanska**
Dardanci - Galabri - Peonci - Tunati
**Ilirsko-keltska**
Latobici - Skordisci
**Ilirsko-venetska**
Histri - Japodi - Karni - Katari - Liburni
**Nezavisna**
Dauni - Japigi - Mesapi - Peuceti

 |
**Natalia Boa Vista** je izmišljeni lik forenzičarke koja je u posljednjih šest sezona bila jedna od protagonistica TV-serije *CSI: Miami*, koju je tumačila Eva LaRue.

O njenom ranijem životu se zna relativno malo. Tek naknadno se doznaje da je imala dvije mlađe sestre, te da je bila udana za Nicka Townsenda, od koga se bila razvela zbog njegove nasilne naravi. Po struci je specijalist za analizu DNK i često se bavi tzv. "hladnim slučajevima".

Prvi put se pojavljuje u četvrtoj sezoni, da bi se na njenom kraju ispostavilo da je tajna agentica FBI, ubačena tokom istrage koja je trebala ispitati moguću korupciju u laboratoriju Policije Miami-Dadea. Istraga ne završi uspjehom, a Natalia Boa Vista napušta FBI; usprkos toga, Horatio Caine je, impresioniran njenim vještinama, angažira kao forenzičku istražiteljicu.

Natalia Boa Vista ispočetka teško pridobiva povjerenje svojih kolega, ali će sa vremenom započeti ozbiljnu vezu sa Ericom Delkom, koja je kasnije prekinuta. Poslije toga prema njoj Ryan Wolfe osjeća duboku privlačnost i poziva je na rendes, ali na kraju odlučuju ostati prijatelji i svoj odnos zadržati profesionalnim.

Vanjske veze
------------

* Natalia Boa Vista na sajtu IMDb
**Raveno Čuvalo** (6. kolovoza 1958. - Zagreb, 2. srpnja 1991.) je bio prva civilna žrtva JNA u Hrvatskoj prije Domovinskoga rata. Imao 32 godine kada je ubijen. Nećak je hrvatskog publicista Ante Čuvala.

Ubijen je 2. srpnja 1991. godine tijekom demonstracija ispred kasarne "Maršal Tito" (danas vojarna "Croatia") kada su građani Zagreba i Narodna zaštita (prva sveopća nadstranačka poluvojna hrvatska organizacija) Utrina i Travnog pokušali spriječiti izlazak kolone vojnih vozila i sedam tenkova koji su krenuli kao pojačanje postrojbama JNA angažiranih u napad na Sloveniju. Vatru su na nenaoružane demonstrante otvorili pripadnici JNA iz svojih oklopnih transportera. Neki su građani bacali molotovljeve koktele nadajući se da će ih uništiti. Pored građana otpor je pružala postrojba 2. "A" brigade ZNG koja je onda još bila dijelom MUP-a. Poginuo je civil Raveno Čuvalo, dvojica vojnika, a ranjeno je devet civila i dva pripadnika 2. "A" brigade ZNG.

Sjećanje
--------

Čuvalovo ime uz imena ostalih Travnjana žrtava rata nalazi se spomen-ploči na sjeverozapadnom uglu ove četvrti, dok na samom mjestu Čuvalove pogibije nema nikakva spomena na ovaj događaj.

Ime mu se nalazi na hrvatskom kenotafu Hrvatskog slova gdje su popisana imena svih poginulih i nestalih hrvatskih branitelja u Domovinskom ratu.

Izvori
------

* Braniteljski portal Arhivirano 2015-06-30 na Wayback Machine-u UBIUDR ogorčen što nitko nije odgovarao za smrt Ravena Čuvala 1991. godine, 26. kolovoza 2008.
* Portal dragovoljaca Domovinskog rata Arhivirano 2016-03-04 na Wayback Machine-u UBIUDR: Ogorčeni što još nitko nije odgovarao za smrt Ravena Čuvala 1991. 27. kolovoza 2008.
* Nitko nije odgovarao za prvu žrtvu rata 1991.[*mrtav link*], dalje.com, 26. kolovoza 2008.
* Raveno Cuvalo, 102. brigada i Zagrepčanci u ratu
* Marin Knezović: Umrijeti za Slovence
* Sukob JNA i građana u Novom Zagrebu - 2. srpnja 1991. (TV SLO), snimka dostupna na YouTubeu.
* Bitka za vojarne Arhivirano 2013-09-18 na Wayback Machine-u

1. ↑  „Braniteljski forum". Arhivirano iz originala na datum 2016-03-04. Pristupljeno 2014-07-27.
2. ↑  Ante Čuvalo: Posthaaška Hrvatska. Ratnici i junaci - ratovi i rituali, HKV, 23. prosinca 2012.
3. ↑  Vojarna Croatia[*mrtav link*]
4. ↑  Hrvatsko slovo Hrvatski kenotaf

Vanjske poveznice
-----------------

* Vjesnik online Arhivirano 2010-02-01 na Wayback Machine-u
**Ron L. Nyswaner** (rođen 5. oktobra, 1956 u Clarksvillu u Pennsylvaniji) američki je scenarista i filmski reditelj.

Prvi napisani scenario bio je za film *Smithereens* rediteljke Susan Seidelman. Posle još dva scenarija, za filmove *Swing Shift* i *Mrs. Soffel*, oprobao se kao reditelj filma *The Prince of Pennsylvania* (1988) sa Keanu Reevesom i Fred Wardom.

Nyswaner, koji je otvoreno gej i aktivista za LGBT prava, često radi na filmovima sa LGBT tematikom. Pojavljuje se u dokumentarnom filmu o cenzuri LGBT tema u Hollywoodu, *Celluloid Closet*. Napisao je scenario za televizijski film *Soldier's Girl*, o ubistvu vojnika Barry Winchella. Širu pažnju javnosti privukao je 1993. godine filmom *Philadelphia* za koji je dobio nominacije za Oscara, Zlatni globus i nagradu BAFTA-e. Par godina je radi za televiziju, a naredni igrani film za koji je pisao scenario izašao je 2006. godine. Film *The Painted Veil* snimljen je po romanu W. Somerset Maughama, a Nyswaner je dobio nominaciju za Independent Spirit Award i osvojio je nagradu National Board of Review.

Godine 2004. objavio je knjigu *Blue Days, Black Nights: A Memoir* (Plavi dani, crne noći: Memoari) u kojoj govori o svojim iskustvima sa drogom, alkoholom i prostitucijom.

Spoljne veze
------------

* Ron Nysawner – zvanični sajt Arhivirano 2011-07-15 na Wayback Machine-u
* Ron Nyswaner na sajtu IMDb
* Yahoo UK Movies
Direktorica **Catherine Willows** je izmišljeni lik forenzičke istražiteljice koja je bila jedna od glavnih protagonista američke TV-serije *CSI: Crime Scene Investigation*. Predstavljala je stalni lik serije od početka (2000.) do sredine 12. sezone. Njen lik je bio zamjenik Gila Grissoma, šefa tima forenzičkih istražitelja Las Vegasa, te je od njegovog odlaska preuzela njegovu dužnost i obavljala sve dok nije dobila ponudu za rad u FBI. Willows se u završnici serije - TV-filmu *Immortality* - vraća u Las Vegas i preuzima mjesto direktora Kriminalističke laboratorije Las Vegasa.

Catherine Willows se rodila 1958. ili 1959. godine kao dijete samohrane majke, lasvegaske šougerle Lily Flynn. U mladosti je radila kao striptizeta ("egzotična plesačica") kako bi financirala studij medicine, nakon čega se zaposlila u Lasvegaskoj kriminalističkoj laboratoriji. Willows je i sama postala samohranom majkom, nakon što se razvela od muža Eddieja (koga tumači Timothy Carhart), kasnije ubijenog tokom serije, te živjela sa kćeri Lindsay (koju tumače Madison McReynolds, Kay Panabaker i Katie Stevens). Tokom serije se ispostavilo kako je njen pravi otac Sam Braun (čiji lik tumači Scott Wilson), vlasnik kockarnica i lokalni tajkun, a nakon čijeg ubistva naslijeđuje dio njegovog bogatstva.

Willows je od svih članova tima bila najsklonija suprotstavljati se Grissomu (iako će sa njim imati blizak prijateljski odnos), ali i, pogotovo u prvim sezonama, inzistirati da dobije unaprijeđenje u službi.

Vanjske veze
------------

| * p
* r
* u
*CSI: Crime Scene Investigation* |
| --- |
| 
* Franšiza *CSI*

 |
| Sezone | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* Završetak

 |
| Epizode | 
* "Početak"
* "Van Nadležnosti"
* "Ko i Šta"
* "Izgubljene Devojke"
* "U Vinu Je Istina"
* "Kiti"
* "Blizanački Paradoks"

 |
| Glavni ikovi | 
* Gil Grissom
* Catherine Willows
* Sara Sidle
* Warrick Brown
* Nick Stokes
* Jim Brass
* Greg Sanders
* Al Robbins
* Sofia Curtis
* David Hodges
* Riley Adams
* Raymond Langston
* Wendy Simms
* David Phillips
* D.B. Russell
* Morgan Brody
* Julie Finlay
* Henry Andrews

 |
| Povremeni likovi | 
* Conrad Ecklie
* Archie Johnson
* Lady Heather

 |
| Crossoveri | 
* "Van Nadležnosti"
* "Ko i Šta"
* "Izgubljene Devojke"
* "U Vinu Je Istina"
* "Kiti"
* "Blizanački Paradoks"
* *CSI Triologija*

 |
| Video-igre | 
* *CSI: Crime Scene Investigation (video igra)*
* *CSI: Dark Motives*
* *CSI: 3 Dimensions of Murder*
* *CSI: Hard Evidence*
* *CSI: Deadly Intent*
* *CSI: Fatal Conspiracy*
* *CSI: Unsolved*

 |
**Ne bacajte bisere pred svinje** je Isusova izreka sačuvana u više izvora.

Izreka
------

U Evanđelju po Mateju ova izreka je zapravo jedna u nizu pouka koje je Isus dao svojim učenicima tokom Besede na gori:

> Ne dajte svetinje psima; niti bacajte bisera svojih pred svinje da ih ne pogaze nogama svojim, i okrenuvši se ne rastrgnu vas.
> 
> 

Evanđelje po Tomi prenosi sličnu verziju:

> Ne dajte svetinje psima, da ih ne bi odvukli na smetlište. Ne bacajte biserje pred svinje, da ih one ne bi izgazile.
> 
>

Tumačenja
---------

Poruka je bila da se uzvišene stvari, božanske tajne koje im je Bog otkrio i samim tim svetinje, ne daju i ne otkrivaju onome ko ih ne zna ceniti, odnosno ko još uvek nije kadar da to primi. Onome ko je ogrezao u grehu nije uputno davati "tvrdu hranu", ono što je sveto, jer neće umeti da se prema tome odnosi sa poštovanjem, nego naprotiv. Okrenuće se i protiv tog dobra i protiv dobročinitelja.

Ova pouka se koristi i u profanom smislu, da ne treba otkrivati svoje najvrednije delove duše (dakle, ono što je za svakoga "svetinja") nekome ko to zbog svoje pokvarenosti neće umeti, tj. nije u stanju da poštuje, nego će još i zloupotrebiti protiv tebe.

|  |  |
| --- | --- |
|  | *Nedovršeni članak* **Ne bacajte bisere pred svinje** *je u začetku. Možete pomoći Wikipediji tako da ga proširite*. |

Izvori
------

1. ↑  Evanđelje po Mateju 7,6
2. ↑  Evanđelje po Tomi, izreka 93

Vidi još
--------

***Ne bacajte bisere pred svinje*** na Wikimedijinoj ostavi

* Isusove izreke
* Isusove parabole
**Obavještajna služba** ili **tajna služba** jest organizacija za potajno prikupljanje informacija koje su potrebne za sigurnost države. Djelatnost obuhvaća vidove specijalnog rata, pored drugog i prikrivene operacije, razne vrste korištenje medija sa svrhom utjecaja na javno mnijenje, atentate, sabotaže, gospodarski rat itd.
Ponekad se skupljaju i informacije o poslovnim subjektima, ili podaci o tehnologiji proizvodnje (tzv. industrijska špijunaža).

Za prikupljanje informacija obavještajne službe koriste se i informacijama doušnika, te prisluškuju telekomunikacijski promet.

Najveće su tajne službe MI6, CIA, MSS i FSB.

Vrste tajnih službi
-------------------

Tajne službe postojale su od nastanka civilizacije. Nastankom industrijske civilizacije ove službe su doživjele nagli razvoj, te su poslove počele dijeliti na vojne, industrijske i političke, odnosno na uhođenje protivnika, otkrivanje neprijateljskih uhoda i na zaštitu tajnosti važnih informacija vojne, industrijske i političke prirode. Za razliku od javnih sigurnosnih službi kojima je zadatak štititi zakon i opsluživati pravosudna tijela, tajne obavještajno sigurnosne službe štite državu, te nisu dužni pomagati rad sudskih vlasti osim kad je to u interesu države.

### Podjela tajnih službi prema djelatnosti

Tajne službe se mogu podijeliti na obavještajne koje prikupljaju informacije, te na sigurnosne koje poduzimaju tajne akcije protiv protivnika. Većina ovih službi imaju i jednu i drugu komponentu. 

### Podjela prema području rada

* vojne obavještajne službe
* civilne obavještajne službe

### Prema namjeni

* Obavještajna služba (koja također provodi aktivnosti u inozemstvu)
* Protuobavještajna služba ili kontraobavještajna služba (obavještajna služba koja nadzire i sprječava djelovanje obavještajnih službi na području vlastite zemlje).

Povezano
--------

* Tajna policija

Vanjske veze
------------

***Obavještajna služba*** na Wikimedijinoj ostavi

* www.findagrave.com/memorial/57962200/monument-for\_the\_victims\_of-katyn/flower nkvd, stalin i katyn
* Obavještajno sigurnosne službe, autor Tihomir Čuljak Arhivirano 2016-03-11 na Wayback Machine-u
**Igra** je aktivnost jedne ili više osoba koja služi za razonodu i zabavu. Bit igre je postići neki cilj pridržavajući se zadanih pravila.

Opis
----

Igra se, najopćenitije, razlikuje od manualnog ili intelektualnog plaćenog rada, iako se te dvije aktivnosti u nekim aspektima prepleću. Dobar primjer za izrečenu tvrdnju je šport, koji po svim značajkama spada u kategoriju igara, međutim u profesionalnim okvirima poprima karakteristike koje se obično vežu za tradicionalno shvaćanje rada.

Ključne komponente igre su motivacija za dostizanje nekog cilja, pravila, te interakcija, odnosno kontakt između sudionika. Mnoge igre, upravo poradi pobrojanih elemenata, su korisne, edukacijske, jer aktere tjeraju na usvajanje novih znanja i vještina.

Povijest igre
-------------

Kako je igra praktično stara koliko i čovječanstvo, možemo slobodno kazati da je nezaobilazna komponenta ljudskog kolektivnog iskustva. Ipak, prve znanstvene, filozofske, etnološke studije vezane za teorijsko promišljanje igre kao fenomena, pojavljuju se relativno kasno, koncem devetnaestog i početkom dvadesetog stoljeća. 

Jedan od prvih teoretičara igre je austrijski filozof Ludwig Wittgenstein, koji je u svojim Filozofskim istraživanjima zaključio da igru nije moguće definirati jednom sveobuhvatnom definicijom tog pojma, već da je za potpuno razumijevanje biti igre potrebno imati na umu cijeli niz definicija pojedinih segmenata tog pojma.

Razne igre
----------

Igre se mogu podijeliti na više načina, a ovo je podjela predmetima koji se koriste u igri.

* Igra na ploči
* Igra s kartama
* Igra s loptom
* Govorna igra
* Igra s olovkom i papirom
* Igranje uloga, RPG
* Računalna igra
* Igra s kockama
* Enigmatika


|  |  |
| --- | --- |
|  | U Wikimedijinoj ostavi nalazi se članak na temu: **Games** |
|  | Potražite izraz ***igra*** u W(j)ečniku, slobodnom rječniku. |
etil)fenil]metansulfonamid

| image = Dofetilide.png
| width = 
| alt = 
| image2 = 
| width2 = 
| alt2 = 
| imagename = 
| drug\_name = Dofetilid
| caption =

| tradename = Dofetilida, Tikosyn
| Drugs.com = Monografija
| MedlinePlus = 
| licence\_EU = 
| licence\_US = 
| DailyMedID = 
| pregnancy\_AU = 
| pregnancy\_US = 
| pregnancy\_category= 
| legal\_AU = 
| legal\_CA = 
| legal\_UK = 
| legal\_US = 
| legal\_status = 
| dependency\_liability = 
| routes\_of\_administration = Oralno

| bioavailability = 
| protein\_bound = 
| metabolism = 
| elimination\_half-life = 10 sati
| excretion =

| CAS\_number\_Ref = DaY
| CAS\_number = 115256-11-6
| CAS\_supplemental = 
| ATCvet = 
| ATC\_prefix = C01
| ATC\_suffix = BD04
| ATC\_supplemental = 
| PubChem = 71329
| PubChemSubstance = 46509127
| IUPHAR\_ligand = 2604
| DrugBank\_Ref = Šablon:Drugbankcite
| DrugBank = DB00204
| ChemSpiderID\_Ref = DaY
| ChemSpiderID = 64435
| UNII\_Ref = DaY
| UNII = 
| KEGG\_Ref = DaY
| KEGG = C07751
| ChEBI\_Ref = DaY
| ChEBI = 
| ChEMBL\_Ref = DaY
| ChEMBL = 4681
| synonyms =

|C=19 |H=27 |N=3 |O=5 |S=2
| molecular\_weight = 441.565
| smiles = CN(CCOC1=CC=C(NS(C)(=O)=O)C=C1)CCC1=CC=C(NS(C)(=O)=O)C=C1
| StdInChI = 1S/C19H27N3O5S2/c1-22(13-12-16-4-6-17(7-5-16)20-28(2,23)24)14-15-27-19-10-8-18(9-11-19)21-29(3,25)26/h4-11,20-21H,12-15H2,1-3H3
| StdInChIKey\_Ref = DaY
| StdInChI\_comment = 
| StdInChIKey = IXTMWRCNAAVVAI-UHFFFAOYSA-N
| StdStdInChI\_Ref = DaY
| density = 
| melting\_point = 
| melting\_high = 
| melting\_notes = 
| boiling\_point = 
| boiling\_notes = 
| solubility = 
| specific\_rotation = 
| sec\_combustion = 
}}
**Dofetilid** je antiaritmični agens klase III koji je FDA odobrila za održavanje sinusnog ritma osoba sklonih formiranju atrijalne fibrilacije i tahikardiji srčanih komara.

Spoljašnje veze
---------------


|  |  |
| --- | --- |
|  | ***Portal Medicina***  |
|  | ***Portal Hemija***  |
|

***Dofetilid*** na Wikimedijinoj ostavi

* Dofetilide
**Jimmy "Popeye" Doyle** je izmišljeni lik detektiva njujorške policije koga je originalno stvorio Ernest Tidyman kao protagonista filma *Francuska veza*, a u kome je njegovu ulogu tumačio Gene Hackman. Doyle se temelji na stvarnoj ličnosti Eddieja Egana, njujorškoj policijskog detektiva koji je zajedno sa Sonnyjem Grossom 1961. godine razbio bandu krijumčara heroina i tako pažnju javnosti skrenuo na međunarodni krijumčarski lanac poznat kao Francuska veza. Doyle se pojavljuje kao protagonist nastavka *Francuska veza II*, te televizijskog filma *Popeye Doyle* iz 1986. godine gdje je njegovu ulogu tumačio Ed O'Neill.

Popeye Doyle je u filmovima prikazan kao policajac irskog porijekla i skromnih radničkih korijena, ali također sklon pijančevanju, ženama, rasnim i drugim predrasudama, kao i insubordinaciji i otvorenom prijeziru prema pretpostavljenima. Sa druge strane, Doyle je također izuzetno predan svom poslu, odnosno ne bira sredstva, te je spreman riskirati vlastiti život kako bi kriminalce smjestio iza rešetaka. U *Francuskoj vezi II*, čija se radnja odvija u Marseilleu, pokazuje se kako ga njegovo nepoznavanje francuskog i drugih socijalnih vještina u stranom gradu dovodi u niz nevolja, ali i kako stiče poštovanje dijela francuskih kolega koji njegovu nekonvencionalnost shvaćaju kao oružje sa kojim bi porazili kriminalce. U tom filmu je Doyle zarobljen od strane kriminalaca i podvrgnut namjernom kljukanju heroinom kako bi ga se učinilo ovisnikom; nakon što se oslobodi, prisiljen je prolaziti odvikavanje na suho.

Doyle se, velikim dijelom zahvaljući Hackmanovoj izvedni, smatra jednim od najupečatljivijih likova u historiji filma.

Vanjske veze
------------
**Bijeli grab** (lat. *Carpinus orientalis*) je vrsta brezovke iz roda grabova. 

Nastanjena je na području od jugoistočne Evrope do sjevernog Irana, u submediteranskoj klimi. Staništa su mu vruća i suha područja na nadmorskim visinama većim od 1000 metara. Cvijeta u travnju i svibnju. Ova biljka se koristi u strojogradnji, za čavle pri potkivanju, rezbarenje, glazbala, suhu destilaciju, itd. Prvi ju je opisao engleski botaničar Philip Miller 1768.

Izgled
------

Korijen ove biljke je jako dobro razvijen i štiti zemlju od erozije, pa se ova biljka često koristi za pošumljavanje goleti. Stablo ovog graba obično naraste 3-4 metra, iako može doseći i do 15 metara. Kora stabla je siva i glatka, s malim primjesama ljubičaste i žućkaste boje. Na ograncima krošnje nalaze se jajoliki listovi dugi do 13 centimetara s nazupčanim rubovima. Na jednodomnoj biljci nalaze se u resama skupljeni jednospolni cvjetovi. Muške rese su duže i okruglaste, dok su ženske dosta kraće i dlakave. Plod je plosnati izduženi oraščić dužine 3 do 5 milimetara, svijetlo-smeđe boje.

Izvori
------

* takson
* bjelograb[*mrtav link*]
* zaštita od erozije

Vanjske veze
------------

|  |  |
| --- | --- |
|  | U Wikimedijinoj ostavi nalazi se članak na temu: **Bijeli grab** |
|  | U Wikimedijinoj ostavi ima još materijala vezanih za: **Bijeli grab** |
|  | Wikivrste imaju podatke o: **Bijeli grab** |
**Melvin Horace Purvis II.** (24. oktobar 1903 – 29. fabruar 1960) bio je američki policajac, poznat po službi u FBI gdje je vodio grupu agenata sa zadatkom da uhvati neke od najzloglasnijih gangstera i pljačkaša banaka na Srednjem Zapadu 1930-ih. Najpoznatiji od njih je John Dillinger koga je lično ubio 1934. godine u Chicagu. Ubrzo nakon toga je napustio FBI, navodno zbog toga što je njegov pretpostavljeni, direktor FBI J. Edgar Hoover, bio ljubomoran na slavu koju je Purvis zbog toga stekao u medijima. Ostatak života je proveo kao advokat, sa izuzetkom Drugog svjetskog rata kada je služio kao obavještajni oficir u američkoj vojsci i stekao čin pukovnika, te, između ostalog, sudjelovao u pripremama za Nirnberški proces. Poginuo je od metka ispaljenog iz vlastitog pištolja, ali istraga nikada nije utvrdila da je riječ o samoubistvu ili nesretnom slučaju.

Purvis se često pojavljuje kao lik u biografskim i historijskim filmovima posvećenim Hooveru ili Dillingeru tako da su ga, između ostalih, tumačili Ben Johnson, Will Patton i Christian Bale.

Vanjske veze
------------

* Melvin Purvis na Find a Grave
* Melvin Purvis na sajtu IMDb
**WBBM-TV** (channel 2) je američka televizijska stanica sa sjedištem u Chicagu čiji je vlasnik i operater mreža CBS. Nalazi se u formalnom vlasništvu poduzeća CBS Television Stations, filijale CBS Corporation. Glavni studiji i uredi WBBM-TV se nalazi u čikaškoj četvrti Loop, odnosno novoizgrađenom kompleksu Block 37; odašiljač se nalazi na vrhu zgrade Willis Tower.

WBB-TV potiče od eksperimentalne TV-stanice **W9XBK** koju je 1940. u Chicagu osnovalo poduzeće Balaban and Katz, tadašnja filijala hollywoodskog studija Paramount Pictures, i koju je na početku vodio televizijski pionir William C. Eddy. Eksperimentalni rad je prekinuo ulazak SAD u Drugi svjetski rat, nakon čega je, također pod Eddyjevim vodstvom, studio služio kao centra za obuku stručnjaka za elektroniku američke mornarice. Nakon završetka rata je W9XBK dobila komercijalnu dozvolu pod imenom **WBKB**. Sa redovnim emitiranjem je počela 6. septembra 1946. kao prva TV-stanica izvan Istočne vremenske zone. Od 1953. je dio mreže CBS.

Izvori
------

* WBBM-TV: History of CBS 2 (2005). *CBS2Chicago.com*.
* Changing Local News - WBBM Revisited (February 7, 2001). *Online NewsHour*.
* WBBM-TV: Press Release on New Studio location (April 6, 2005). *CBS2Chicago.com*.
* CBS 2 Achieves Strongest Finish In 23 Years (February 2, 2006). *CBS2Chicago.com*.
* WBBM CBS Elects to take VHF Channel 11 in Agreement with WTTW Arhivirano 2004-11-23 na Wayback Machine-u.
* WBBM CBS moves to HD Newsgathering Press Release.

Vanjske veze
------------

* CBSChicago.com - Official website
* - WBBM-TV @ Facebook
* Original version of WBBM-TV's theme (.mp3)
* Photos of WBBM-TV's news set
* WBKB Balaban & Katz Television
**Kininovac** (latinski: *Cinchona*) je ime za biljni rod oko 40 vrsta (ponajviše drveća) iz porodice Rubiaceae, porijeklom sa južnoameričkih Anda.

Kora nekih vrsta sadrži kinin koji je koristan protiv malarije. 
On se punih 300 godina sve do kraja Prvog svjetskog rata, koristio kao jedini efikasni lijek za malariju.

Karakteristike
--------------

Kininovci su zimzeleni jednostavnog simetričnog lišća, malih bjelkasto-ružičastih cjevastih cvijetova u grozdovima, sa laticama karakterističnih dlakavih rubova. Plod im je mala čahura.

Stabla im narastu do visine 15 - 20 metara.
Kora im sadrži kinin, kinidin, cinhonin, cinhonidin i druge manje značajne alkaloide, kao što je tanin. 
Najveću koncentraciju imaju vrste *Cinchona succirubra* i *Cinchona ledgeriana*..

Historija primjene
------------------

Malarija je vjerojatno bila nepoznata u Novom svijetu sve do dolaska prvih evropskih kolonista, koji su od nje oboljevali, ali su vrlo brzo prepoznali **peruansku koru**, kao efikasan lijek za tu bolest. Od 1650. kore kininovca redovito su slane u Španjolsku iz njenih kolonija.

Dugi niz godina nije bilo jasno od koje je vrste kininovca - kora najefikasniji lijek, pa se često prodavala kojekakva kora, sve do 1820. kad su kininovci ekstrahirani i sistematizirani po koncentraciji alkaloida i kinina. U narednih pet godina kininov prašak postao je standardni lijek za malariju.

Eksplozija potražnje za kininom među Evropljanima koji su živjeli po tropima navela je britanske i nizozemske botaničare da između 1850-ih i 60-ih prošvercaju sjeme kininovca iz Južne Amerike na plantaže po Aziji. Nakon intenzivnih istraživanja i eksperimenata stvoreni su novi visokorodnisojevi i poboljšane metode uzgoja i prerade. Četiri vrste kininovca koje su uzgajale po plantaža na Javi, Indiji i Cejlonu, dugi niz godina bili glavni izvor kinina i kinidina, koji se uglavnom koristi za srčanu aritmiju.

Izvori
------

1. 1 2 3   „*Kininovac*" (hrvatski). Hrvatska enciklopedija LZMK. Pristupljeno 28.09.2023.
2. 1 2 3 4 5 6   „*Cinchona*" (engleski). Encyclopaedia Britannica. Pristupljeno 28.09.2023.

Vanjske veze
------------

***Kininovac*** na Wikimedijinoj ostavi

* *Cinchona* ()
**Santiago del Estero** je grad i općina od 252,192 i aglomeracija od 401,800 stanovnikana sjeveru Argentine u Istoimenoj provinciji u kojoj je administrativni centar

Karakteristike
--------------

Santiago del Estero leži duž rijeke Dulce, udaljen 1,123 km od sjeverozapadno od glavnog grada Buenos Airesa.

Historija
---------

Santiago del Estero je najstarije španjolsko naselje na tlu Argentine, kog je 1553. osnovao konkvistador Francisco de Aguirre.

Argentinski historičari ustanovili su da je on to napravio po nalogu guvernera Čilea Pedra de Valdivije. Francisco je zapravo zauzeo naselje **Del Barco** kog je osnovao 1550. njegov kolega Juan Núñez de Prado. On je uhapsio Juana Núñeza i otpravio u Čile, i prezvao naselje u Santiago del Estero.
Valdivia je tako želio proširiti svoju jurisdikciju, ali je postojalo nepisano pravilo među konkvistadorima, ukoliko bi neko od njih otkrio da je neki od kolega osnovao naselje na teritoriju koje je u njihovoj jurisdikciji, treba pričekati da viša vlast odluči tko ima pravo. Aguirre je prekršio to pravilo, mogao je vladati, ali ne i osnivati, zbog tog su ga 1556. njegovi vojnici uhapsili i predali sudu, na kom je osuđen 1570. i protjeran iz Tucumána.

Sud u Limi naredio je da se Núñez de Prado vrati na dužnost u grad koji je osnovao,tako ispada da je Santiago del Estero osnovan 1550. a ne 1553.
Gotička crkva *San Francisco Solano* podignuta je 1590.

Santiago se u veliki grad počeo transformirati početkom 20. vijeka, kad su izgrađene avenije, vodovod (1907), bolnica, teatar (1911.)

Prva televizijska mreža na sjeveru zemlje *Channel 7*, proradila je 1960-ih, tad je osnovan i Katolički univerzitet, a javni univerzitet
Santiago del Estero 1970-ih.

Privreda i transport
--------------------

Santiago del Estero je grad prehrambene industrije, koja prerađuje proizvode okolice u kojoj je klima vruća i sušna. 
Ipak navodnjavane oranice daju značajne prinose pšenice, pamuka, lana, kukuruz) i lucerne.

Grad je cestama i željeznicom povezan sa gradovima na sjeverozapadu Argentine i lukama u Santa Feu i Rosariju.
Pored tog ima i *aerodrom Vicecomodoro Angel de La Paz Aragonés* (IATA: **SDE**, ICAO: **SANE**)

Izvori
------

1. 1 2 3 4  „*Santiago del Estero in Capital (Santiago del Estero)*" (engleski). City Population. Pristupljeno 18.10.2023.
2. 1 2 3 4 5 6  „*Historia de la Ciudad de Santiago del Estero*" (španjolski). Municipalidad de Santiago del Estero. Pristupljeno 18.10.2023.
3. 1 2  „*Argentina: Urban Agglomerations*" (engleski). City Population. Pristupljeno 18.10.2023.
4. 1 2 3 4  „*Santiago del Estero Argentina*" (engleski). Encyclopaedia Britannica. Pristupljeno 18.10.2023.
5. ↑  „*Vicecomodoro Angel de La Paz Aragonés Airport*" (engleski). Skybrary. Pristupljeno 18.10.2023.

Vanjske veze
------------

***Santiago del Estero*** na Wikimedijinoj ostavi

* *Municipalidad de Santiago del Estero* ()
**Efrem Zimbalist, Jr.** (30. novembar 1918 - 2. maj 2014) je bio američki glumac najpoznatiji kao zvijezda kriminalističkih serija kao *77 Sunset Strip* i *The F.B.I.*

Zimbalist se rodio kao sin uglednog violinista Efrema Zimbalista i operne pjevačice Alme Gluck. Godine 1940. je diplomirao na prestižnom Sveučilištu Yale te se počeo baviti teatarskom produkcijom, te povremeno glumom. Godine 1958. je dobio ulogu Stua Baileya u *77 Sunset Strip*, i u njoj ostao do 1964. godine. Sljedeće je godine počeo tumačiti lik FBI-jevog inspektora Lewisa Erskinea. Zbog nje je za 90. rođendan dobio posebno priznanje od direktora FBI Roberta Mullera.

Zimbalist je odgojen u judaizam|judaističkoj vjeri, a 1960-ih je neko vrijeme bio poklonik transcedentalne meditacije i Maharishi Mahesh Yogija. Nakon toga se preobratio na protestantizam i postao aktivna ličnost u evangelističkom pokretu.

Stephanie Zimbalist, njegova kći iz drugog braka, je glumica, a s njom je nastupio u nekoliko epizoda TV-serije *Remington Steele*.

Vanjske veze
------------

* Efrem Zimbalist Junior na sajtu IMDb
* Efrem Zimbalist Junior na Internet Broadway Database

***Efrem Zimbalist Junior*** na Wikimedijinoj ostavi
**Dulce** (španjolski: *Río Dulce*, kečuai: *Misky Mayu*) je rijeka na sjeveru Argentine, duga 800 km, koja uvire u Jezero Mar Chiquita.

Hidrologija
-----------

Dulce se u svom gornjem toku zove Sali, a u donjem Dulce. 

### Rijeka Sali

Sali izvire na granici provincija Provinciji Tucumán i Salta u Andama pod imenom **Tala**. Kad nakon toka od 55 km primi lijevu pritoku Candelaria mjenja ime u *Sali* i protiče od sjevera prema jugu preko sredine Provincije Tucumán do akumulacionog jezera Rio Hondo.

Rijeka Salí na svom toku od 380 km, prima 12 pritoka, to su; Candelaria, Choromoro, Vipos, Tapia, Loro, Calera, Lules, Balderrama, Seco, Gastona, Medina i Marapa. 
Porječje joj je veće je od 10.000 km², što predstavlja gotovo 45% površine Provincije Tucumán.

Río Hondo služi kao prirodna drenaža za sve vodotoke koji se spuštaju sa obronaka andskih masiva; Calchaquíes, Carahuas, Aconquie, Candelaria, Nogalito i Burruyacú. 
Ipak rijeka Salí donosi oko 52% sve vode u akumulaciono jezero Río Hondo.

### Rijeka Dulce

Nakon akumulacionog jezera rijeka mjenja ime u Dulce i teče uz velike meandre preko nizine Gran Chaca koju često plavi. 
Taj močvarni dio površine 12,000 km², koji obuhvaća veliki dio Santiago del Estero i sjeverni dio Provincije Córdobe zove se **Bañados del Rio Dulcese**. On je na površini od skoro 10,000 proglašen je svog svoje bioraznolikosti rezervatom prirode.

Rezertvat je 2002. uvršten na Listu vlažnih područja Ramsarske konvencije 2002.
Taj dio je sušni kraj, u kom rijeka nema pritoka sa kišama koje padaju samo ljeti, pa joj vode brzo ispare.
Na kraju svog toka Dulce uvire u Jezero Mar Chiquita u Provinciji Córdoba.

### Sliv

Sliv rijeke Dulce je endoreički, što znači da je zatvoreni i ne otječe do mora.
Proteže se preko teritorija 5 provincija Salta, Catamarca, Tucumán, Santiago del Estero i Córdoba, teritorija od 57,000 km² u kom živi oko 2,5 miliona ljudi.

Ima poprilično zagađene vode, što od industrije, što zbog kanalizacije, zbog tog je 2007. osnovan odbor svih 5 provincija koji za cilj ima 
zaštitu voda te rijeke.

Izvori
------

1. 1 2 3 4 5 6 7 8  „*Cuenca del río Salí-Dulce*" (španjolski). Universidad de Buenos Aires. Pristupljeno 18.10.2023.
2. 1 2 3  „*Río Salí Dulce*" (španjolski). Argentina Gobierno (Ministerio de Ambiente y Desarrollo Sostenible). Pristupljeno 18.10.2023.
3. ↑  „*Aspectos hidrológicos de la cuenca del río Salí*" (španjolski). Universidad Nacional de Tucumán. Pristupljeno 18.10.2023.

Vanjske veze
------------

***Dulce (argentinska rijeka)*** na Wikimedijinoj ostavi

* *Salí-Dulce'* ()
**Mar Chiquita** (što prevedeno sa španjolskog znači *Malo more*) je slano jezero na sjeveru Argentinea u Provinciji Córdoba.
Jezero leži u plitkoj depresiji na visoravni jugu Gran Chaca, na nadmorskoj visini od 71 metara.

Karakteristike i historija
--------------------------

Fotografija jezera iz satelita
Jezero ima prosječnu površinu od 2,000 km², dugo je 70 km i široko oko 24 km.

Površina mu varira, što zavisi od vodostaja pritoka, za visokog ima 5.770 km², a za niskog 1,960 km². Isto tako mu varira i nivo soli od od 25 do 290 g/l.

Jezero vodom pune rijeke Dulce sa sjevera i Suquía (Primero) i Xanaes (Segundo) sa jugozapada i to samo za sezone kiša, a ne otječe nigdje jer je endoreičko.

Na jezeru ima nekoliko manjih otoka, od kojih je najveći *El Médano*. Na južnoj se obali nalazi se ljetovalište *Miramar,* a sjeverno od jezera golema prostranstva slanih
močvara.

Izvori
------

1. 1 2 3 4 5 6   „Lake Mar Chiquita lake, Argentina" (engleski). Encyclopaedia Britannica. Pristupljeno 21.10.2023.
2. ↑   „Background Mar Chiquita" (engleski). Global Nature Fund. Pristupljeno 21.10.2023.

Vanjske veze
------------

***Mar Chiquita (jezero)*** na Wikimedijinoj ostavi

* *Lake Mar Chiquita lake, Argentina* ()

Mar Chiquita Lake (Córdoba)
**Jemma Griffits** (Cardiff, Wales, 18. lipnja 1975.), velška pjevačica i tekstopisac poznata pod umjetničkim imenom **Jem**.

Životopis
---------

Jem je rođena u Cardiffu, Wales, a studirala je na sveučilištu u Sussexu. Kao vrlo mlada otkrila je sklonost prema glazbi, postavši prvo poznato ime u Americi, a tek potom u rodnom Ujedinjenom Kraljevstvu.

Sa Guyem Sigworthom, napisala je pjesmu Nothing Fails, koja će se poslije pojaviti na Madonninom albumu *American Life* iz 2002. godine.

Prvi hit u pjevačkoj karijeri mlade glazbenice skladba je They, umjeren hit u Europi, koji se u SAD pojavio kao glazbena podloga u serijama poput *The OC* i *Kućanice*. Uslijedili su singlovi 24 i Come on Closer, od kojih je potonji poslužio i kao dio soundtracka za film *Bliski odnosi*. Pjesma Wish I postala je naslovna tema reality showa *Celebrity Love Island*.

Glazbeni stil
-------------

Glasovno, Jem podsjeća na Dido, uprkos tome što sama Jem ne voli biti uspoređivana sa starijim kolegicama; žanrovski, njenu je glazbu teško svrstati: pjesme na njenom debi albumu *Finally Woken* stilski variraju od rocka, trip-hopa, electronice, pa do lakšeg pop zvuka.

Diskografija
------------

### Albumi

* *Finally Woken* (2004)
* *Down to Earth* (2008)
* *Beachwood Canyon* (2016)

### Singlovi

* It All Starts Here (2003, EP izdanje)
* Maybe I'm Amazed (2004)
* They (2005)
* 24 (2005)
* Come On Closer (2005)
* Just A Ride (2005)
* Wish I (2005)
* It's Amazing (2008)
* Crazy (2008)
* And So I Pray (2009)
* I Want You To... (2009)
* Beachwood Canyon (2016)

Vanjske veze
------------

* Službene Jemine web-stranice Arhivirano 2014-03-16 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 8674149296174780670009
* LCCN: no2004058422
* ISNI: 0000 0000 5513 3629
* GND: 135422914
* SUDOC: 158750802
* BNF: cb15032321r (podaci)
* MusicBrainz: d94f79b0-c690-4a60-9a45-a37a11b78051

 |
**Morgan Brody** je izmišljeni lik forenzičarke koji je bio jedan od glavnih likova u završnim sezonama TV-serije *CSI: Crime Scene Investigation*. Tumačila ju je Elisabeth Harnois.

Morgan Brody se rodila u Las Vegasu kao kćer forenzičara Conrada Ecklieja, koji će kasnije postati podšerif Okruga Clark. Majka joj se razvela od oca i otišla živjeti u Los Angeles, gdje se preudala. Brody je tamo odrasla, preuzevši prezime od očuha te je imala malo veze sa Eckliejem. Usprkos toga je i sama postala forenzičarka, specijaliziravši se za otiske prstiju i dobivši posao u Kriminalističkoj laboratoriji Los Angelesa.

U seriji se pojavljuje kao sporedni lik u 11. sezoni, kada svojim kolegama iz Las Vegasa pomaže u hvatanju serijskog ubice Natea Haskella. Kao redovni lik se pojavljuje na početku 12. sezone kada od oca traži da joj da posao u Las Vegasu, s obzirom da je u Los Angelesu otpuštena zbog kontroverznog završetka afere oko Haskella. Brody je posebno bliska sa Catherine Willows koja ju je čuvala u najranijem djetinjstvu, a potom se sprijatelji sa Sarom Sidle i Julie Finlay. Iako su i Greg Sanders i David Hodges zaljubljeni u nju, Brody ih odbija smatrajući neprimjerenim veze s kolegama sa posla.

Vanjske veze
------------

| * p
* r
* u
*CSI: Crime Scene Investigation* |
| --- |
| 
* Franšiza *CSI*

 |
| Sezone | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* Završetak

 |
| Epizode | 
* "Početak"
* "Van Nadležnosti"
* "Ko i Šta"
* "Izgubljene Devojke"
* "U Vinu Je Istina"
* "Kiti"
* "Blizanački Paradoks"

 |
| Glavni ikovi | 
* Gil Grissom
* Catherine Willows
* Sara Sidle
* Warrick Brown
* Nick Stokes
* Jim Brass
* Greg Sanders
* Al Robbins
* Sofia Curtis
* David Hodges
* Riley Adams
* Raymond Langston
* Wendy Simms
* David Phillips
* D.B. Russell
* Morgan Brody
* Julie Finlay
* Henry Andrews

 |
| Povremeni likovi | 
* Conrad Ecklie
* Archie Johnson
* Lady Heather

 |
| Crossoveri | 
* "Van Nadležnosti"
* "Ko i Šta"
* "Izgubljene Devojke"
* "U Vinu Je Istina"
* "Kiti"
* "Blizanački Paradoks"
* *CSI Triologija*

 |
| Video-igre | 
* *CSI: Crime Scene Investigation (video igra)*
* *CSI: Dark Motives*
* *CSI: 3 Dimensions of Murder*
* *CSI: Hard Evidence*
* *CSI: Deadly Intent*
* *CSI: Fatal Conspiracy*
* *CSI: Unsolved*

 |
**Addlestone** je grad od 17,256 stanovnika na jugoistoku Engleske.

Geografske karakteristike
-------------------------

Addlestone leži na pola puta između Weybridga i drevnog opatijskog grada Chertseya u Grofoviji Surrey, udaljen tridesetak km jugozapadno od centra Londona. Addlestone je danas ugodan gradić administrativni centar (sjedište vijeća) Distrikta Runnymede.

Historija
---------

Ime mu je vjerojatno izvedeno iz saksonskog - *Attel's Denu*, što je značilo dolina nekog Attela. Prvi put je dokumentiran 1241. pod imenom *Attelsdene*, a tek 1610. kao *Adleston*.

Sve do dolaska željeznice - 1848. je bio selo od par kuća, zbijenih oko gostionice George, u kući iz koja je vjerojatno podignuta u 16. vijeku, a koja kao gostionica egzistira negdje od 1775.

Nakon dolaska željeznice Addlestone je naglo povećao broj stanovnika, i postao grad. Crkvu je podigao 1838. a od 1857. je samostalna parohija. Tad je otvoreno i dosta novih industrijskih pogona, među njima i tvornica aviona Louisa Blériota, čovjeka koji je prvi preletio La Mancha.

Za addlestonski hrast Crouch se tradicionalno govori da se jedno od najstarijih stabala u Britaniji.

Izvori
------

1. 1 2 3 4  „United Kingdom: South East England" (engleski). City population. Pristupljeno 25. 03. 2017.
2. 1 2 3 4 5  „*About Addlestone*" (engleski). Addlestone Historical Society. Arhivirano iz originala na datum 2017-09-17. Pristupljeno 25. 03. 2017.

Vanjske veze
------------

***Addlestone*** na Wikimedijinoj ostavi

* Addlestone Historical Society Arhivirano 2017-09-17 na Wayback Machine-u ()